PAGRINDINĖ SUTARTIS Nr. S-24129

PRIE 2025-03-31 D. PRELIMINARIOSIOS SUTARTIES Nr. S-23200

2025 m. gruodžio 19 d.

Telšiai

# Sutarties šalys

* 1. Ši sutartis sudaryta tarp Telšių rajono savivaldybės administracijos (kodas Juridinių asmenų registre 180878299), toliau – Užsakovas, atstovaujama direktorės, veikiančios pagal Telšių rajono savivaldybės administracijos nuostatas ir Uždaroji akcinė bendrovė Telšių butų ūkis (kodas Juridinių asmenų registre 180102018), atstovaujama direktorės, toliau – Rangovas, vadovaudamiesi 2025-03-31 d. Preliminariąja sutartimi Nr. S-23200 (toliau Preliminarioji sutartis) sudarė šią pagrindinę sutartį, toliau vadinamą „Sutartimi“ ir susitarė dėl toliau išvardintų sąlygų.
  2. Užsakovas ir Rangovas toliau kartu vadinami Šalimis, o kiekvienas atskirai – Šalimi. Šalys patvirtina, kad jos yra įregistruotos Lietuvos Respublikos įstatymų nustatyta tvarka ir kad sutartis neprieštarauja įstatuose nurodytai veiklai.

# sutarties objektas

* 1. Rangovas įsipareigoja Sutartyje nustatytomis sąlygomis ir tvarka, savo lėšomis, rizika ir priemonėmis atlikti (*Saulėtekio g., Telšiai; Rambyno g., Telšiai; M. Kalno g., Telšiai; K. Mindaugo g., Telšiai; K. Mindaugo g., Telšiai; Turgaus a., Telšiai; Luokės g., Telšiai; Rambyno g., Telšiai; Kuršėnų g, Upynai; Dumytrų g., Viešvėnai; J. Janonio g., Telšiai; S. Daukanto g., Telšiai; Žemaitės g., Telšiai; S. Daukanto g., Telšiai; Lygumų g., Telšiai; Parko g., Telšiai; Gorskių g., Biržuvėnai; Pasvaigės g., Telšiai; Žarėnų g., Varniai;*) Darbus Užsakovui, o Užsakovas įsipareigoja, nenustatęs trūkumų arba Rangovui juos pašalinus per Užsakovo nurodytą terminą, priimti tinkamai, faktiškai, kokybiškai ir laiku atliktus Darbus ir už juos sumokėti Rangovui Sutarties VI skyriuje nustatyta tvarka.
  2. Šalys aiškiai susitaria, kad Rangovo prievolė atlikti Darbus pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas Sutartyje nurodytam rezultatui pasiekti.

# kaina ir aTsiskaitymo tvarka

* 1. Pradinė sutarties vertė yra 20 247,05 Eur (dvidešimt tūkstančių du šimtai keturiasdešimt septyni Eurai ir 5 ct) su PVM. Pradinės Sutarties vertė nustatoma pagal Preliminariojoje sutartyje nurodytus Darbų įkainius.
  2. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba Darbams. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamam Darbų vykdymui ir užbaigimui, įskaitant būtinus Sutarčiai įvykdyti darbus, kurie nors ir nebuvo tiesiogiai nustatyti Sutartyje, tačiau kuriuos Rangovas turėjo ir galėjo numatyti ir įvertinti.
  3. Rangovas užbaigtus darbus perduoda Užsakovui, o Užsakovas jį priima tiesiogiai, pagal Rangovo pateiktą užbaigtų darbų priėmimo – perdavimo aktą arba raštu nurodo nepasirašymo priežastis per 5 (penkias) darbo dienas nuo jo pateikimo dienos.
  4. Mokėjimui gauti Rangovas privalo pateikti Užsakovui patvirtintus el. parašais atliktų darbų aktų F-2 ir atliktų darbų ir išlaidų pažymą F-3. Užsakovas, gavęs šiame punkte minimus dokumentus, per 5 (penkias) darbo dienas nuo jo pateikimo dienos privalo patvirtinti pasirašydamas atliktų darbų aktą išskyrus atvejus, jeigu:
     1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)
     2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant mokėjimo sumą to Darbo arba įsipareigojimo verte.

Jeigu Užsakovas per šiame punkte nustatytą terminą Rangovo pateiktų mokėjimo dokumentų nepatvirtina ir nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.

* 1. Mokėjimai Rangovui už faktiškai atliktus Darbus atliekami pateikus dokumentus, patvirtinančius atliktus Darbus (atliktų darbų aktų F-2 ir atliktų darbų ir išlaidų pažymą F-3) per 30 kalendorinių dienų nuo PVM sąskaitos faktūros dokumentų patvirtinimo dienos. Vykdant pirkimo sutartį, pridėtinės vertės mokesčio sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis „Sąskaitų administravimo bendroji informacinė sistema“ (toliau – SABIS) priemonėmis.
  2. Užsakovas numato tiesioginio atsiskaitymo su subrangovais galimybę, jei vykdant sutartį jie pasitelkiami.

# Sutarties galiojimas

* 1. Pirkėjas nereikalauja sutarties užtikrinimo.
  2. Rangovas įsipareigoja per 12 mėnesių nuo sutarties pasirašymo dienos atlikti Darbus. Sutartis įsigalioja nuo sutarties pasirašymo dienos. Nenumatomas sutarties pratęsimas.
  3. Sutarties galiojimas pasibaigia, kai visiškai įvykdomi įsipareigojimai.

# Atsakomybė už defektus, garantijos

* 1. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus. Rangovas privalo savo sąskaita ir rizika atlikti darbus, jeigu tie darbai susiję su sutarties neatitinkančiomis medžiagomis, netinkama darbų kokybe arba bet kurio sutartinio Rangovo įsipareigojimo neįvykdymu.
  2. Užsakovas turi teisę reikalauti, kad Rangovas naudotų tik iš anksto su Užsakovu suderintų specifikacijų Medžiagas, Darbus vykdytų laikydamasis normatyvinių statybos dokumentų reikalavimų. Jeigu Rangovas nukrypsta nuo Darbų objekto, nesilaiko normatyvinių statybos dokumentų reikalavimų, nevykdo įsipareigojimo derinti su Užsakovu naudojamų Medžiagų specifikacijas ir (ar) kitų sutartinių prievolių, Užsakovas turi teisę raštu reikalauti šalinti defektus, vykdyti įsipareigojimus, nepriimti nekokybiškai atliktų Darbų ir nemokėti už netinkamai atliktus Darbus iki nustatytų Darbų defektų pašalinimo arba pašalinti trūkumus trečiųjų asmenų pagalba Rangovo sąskaita, už sutartinių įsipareigojimų pažeidimus taikyti Sutartyje numatytą atsakomybę, pakartotinio pažeidimo atveju taikyti numatytas sankcijas pagal Sutartį.

# ŠALIŲ ĮSIPAREIGOJIMAI

* 1. Užsakovas įsipareigoja:
     1. suteikti Rangovui visą informaciją, reikalingą sutartyje numatytiems Darbams atlikti;
     2. sutartyje numatytomis sąlygomis ir tvarka už kokybiškai atliktus Darbus Rangovui sumokėti sumą, nurodytą 3.1. papunktyje;
     3. laikytis visų sutartyje nustatytų įsipareigojimų;
     4. priimti atliktus Darbus, išskyrus atvejus, kai jis turi teisę reikalauti atliktus Darbus koreguoti;
     5. pranešti Rangovui apie sutarties sąlygų, nustatančių Darbų kokybę ir kiekį, pažeidimą, kai buvo nustatytas atitinkamos sąlygos pažeidimas;
     6. pasirašius sutartį, ne vėliau kaip per 3 darbo dienas informuoja žinomus subrangovus apie tiesioginio atsiskaitymo galimybę. Jei kiti subrangovai paaiškėja vėliau – ši informacija jiems pateikiama per 3 darbo dienas nuo informacijos apie naujo subrangovo pasitelkimą iš tiekėjo gavimo dienos. Tais atvejais, kai subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiosios organizacijos, pirkimo sutartį sudariusio tiekėjo ir jo subrangovo, kurioje aprašoma tiesioginio atsiskaitymo su subrangovu tvarka, atsižvelgiant į pirkimo dokumentuose ir subrangos sutartyje nustatytus reikalavimus.
  2. Rangovas įsipareigoja:
     1. atlikti Darbus pagal sutartį, pirkimo sąlygose numatytą tvarką bei pateiktą Rangovo pasiūlymą ir vadovaujantis Lietuvos Respublikoje galiojančiais teisės aktais;
     2. laikytis visų sutartyje nustatytų įsipareigojimų, techninėje specifikacijoje reikalavimų darbams;
     3. ne vėliau kaip per 10 darbo dienų nuo pagrindinės Sutarties pasirašymo dienos, Rangovas privalo pateikti Užsakovui Darbų atlikimo grafiką, kuris tampa šios Sutarties priedu.
     4. vykdant darbus Rangovas atliekamiems darbams turi taikyti aplinkos apsaugos vadybos sistemos reikalavimus nurodytus techninėje specifikacijoje. Šio įsipareigojimo vykdymą užtikrina Rangovas. Užsakovui nustačius, kad Rangovas nesilaiko šio įsipareigojimo sutarties vykdymo metu, Rangovas per 14 dienų nuo šio fakto nesilaikymo dienos nustatymo, privalo pašalinti trūkumus bei pateikti tai pagrindžiančius dokumentus
     5. koreguoti, taisyti be papildomo mokesčio Užsakovui atliktus Darbus pagal Užsakovo pareikštas rašytines pastabas įstatymų nustatytą terminą;
     6. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad sutartį vykdys tik tokią teisę turintys asmenys.
     7. jei pasitelkiami subrangovai, Rangovas įsipareigoja ne vėliau kaip iki sutarties vykdymo pradžios raštu pranešti už pirkimą atsakingam asmeniui subrangovų kontaktinius duomenis ir subrangovų atstovus (*pavadinimas, jei pasitelkiami*).
     8. jeigu Sutarties galiojimo laikotarpiu subrangovų keitimas vietomis tarp sutartyje numatytų subrangovų, didesnės (mažesnės) sutarties dalies (veiklos), nei buvo suderinta, perdavimas kitam sutartyje numatytam subrangovui, papildomų ar naujų (tuo atveju kai teikiant pasiūlymą subrangovai nebuvo žinomi) subrangovų pasitelkimas arba sutartyje numatytų subrangovų atsisakymas galimas tik raštu informavus Užsakovą. Kartu su informacija apie naujus subrangovus (kai jų pajėgumais remiamasi kvalifikacijai pagrįstu) būtų pateikti atitiktį kvalifikaciniams reikalavimams (jei jie buvo keliami) patvirtinantys dokumentai. Ankščiau minėti dokumentai pateikiami tai dienai, kai Rangovas kreipiasi į Užsakovą su prašymu pakeisti subrangovus.
     9. pakeitus sutartyje numatytus subrangovus vietomis, perdavus didesnė (mažesnę) sutarties dalį (veiklą), nei buvo suderinta, kitam sutartyje numatytam subrangovui, ir (ar) pasitelkus papildomus ar naujus subrangovus, subrangovai gali pradėti vykdyti sutartį tik Užsakovui ir Rangovui pasirašius papildomą susitarimą prie sutarties. Susitarime nurodoma pagrindinė informacija apie subrangovą ir sutarties dalis (veikla), kuriai jis yra pasitelkiamas. Šis papildomas susitarimas tampa neatskiriama sutarties dalimi.

# Šalių atsakomybė

* 1. Užsakovas, nepagrįstai uždelsęs atsiskaityti už atliktus darbus nustatytu laiku, ir Rangovui pareikalavus, moka Rangovui 0,02 % sutarties kainos dydžio delspinigius už kiekvieną uždelstą dieną, bet ne daugiau kaip 10 % sutarties kainos neįskaitant PVM;
  2. Rangovui atlikus darbus pagal techninėje specifikacijoje numatytus aplinkos apsaugos vadybos sistemos reikalavimus ir nepateikus reikalaujamo dokumento, nustatoma 500 Eur vertės bauda už Sutartyje nustatyto įsipareigojimo nesilaikymą;
  3. Rangovui nustatoma 500 Eur vertės bauda už nekokybiškai atliktus darbus, Sutarties nustatytų reikalavimų pažeidimą ir (ar) kitus Sutarties pažeidimus, nesusijusius su vėlavimu, surašant defektinį aktą už kiekvieną nustatytą atvejį. Pažeidimo (defektinis) aktas surašomas dalyvaujant Rangovo atstovui. Jeigu jis neatvyksta sutartu laiku arba atsisako dalyvauti, pažeidimo (defektinis) aktas surašomas jam nedalyvaujant. Bauda gali būti išskaičiuojama iš Rangovui mokėtinos sumos. Jei darbai atlikti nekokybiškai, Užsakovas nustato terminą, per kurį trūkumai turi būti pašalinti, per šį terminą nepašalinus trūkumų, numatyta bauda taikoma pakartotinai.
  4. Rangovas pagal Darbų grafiką neatlikęs darbų ir Užsakovui pareikalavus, moka Užsakovui 0,02 % sutartinės kainos dydžio delspinigius už kiekvieną uždelstą dieną, bet ne daugiau kaip 10 % sutarties kainos neįskaitant PVM. Jei apskaičiuoti delspinigiai viršija 10 % sutarties kainos neįskaitant PVM, Užsakovas gali, prieš tai raštu įspėjęs Rangovą išskaičiuoti delspinigių sumą iš Rangovui mokėtinų sumų.
  5. Rangovas pagal Sutartyje nurodytą darbų atlikimo terminą, nurodytą sutarties 4.2. papunktyje, neatlikęs darbų ir Užsakovui pareikalavus, moka Užsakovui 5 (penkių procentų) % sutartinės kainos dydžio baudą.
  6. Delspinigiai pradedami skaičiuoti kitą dieną pasibaigus sutartam prievolės įvykdymo terminui ir baigiami skaičiuoti, įvykdžius atitinkamus įsipareigojimus pagal sutartį.

# KITOS SĄLYGOS

* 1. Jeigu Rangovas nevykdo arba netinkamai vykdo kuriuos nors sutartinius įsipareigojimus, tai Užsakovas raštu gali Rangovui nurodyti įvykdyti įsipareigojimus arba ištaisyti netinkamai atliktus Darbus per pagrįstai tinkamą laiką.
  2. Jeigu Darbų (ar jų dalies) vykdymo sustabdymas, pagal Preliminarios sutarties sąlygų 10 punktą, trunka ilgiau nei 91 dieną, tai Rangovas gali reikalauti leidimo atnaujinti Darbų vykdymą. Jeigu per 21 dieną toks leidimas nėra suteikiamas, Rangovas gali reikalauti nutraukti Sutartį. Tokiu Sutarties nutraukimo atveju turi būti nustatytos ir Šalių parašais patvirtintos atliktų Darbų apimtys ir Rangovui mokėtinos sumos.
  3. Užsakovas, įspėjęs Rangovą prieš 15 darbo dienų, turi teisę vienašališkai nutraukti sutartį ir pašalinti Rangovą iš Statybvietės dėl šių esminių Sutarties pažeidimų:
     1. nevykdo Užsakovo atstovo nurodymų ir dėl to Užsakovas iš esmės negauna Darbų rezultato, kokio tikėjosi;
     2. nepradeda laiku vykdyti Darbų, kitaip aiškiai parodo ketinimą netęsti savo įsipareigojimų pagal Sutartį arba nevykdo Darbų pagal pateiktą grafiką ir tampa aišku, kad juos baigti iki Darbų atlikimo termino pabaigos neįmanoma;
     3. savo iniciatyva, nesant Užsakovo pritarimo, sustabdo Darbus daugiau kaip 14 dienų.
  4. Šalys gali nutraukti sutartį abipusiu raštišku Šalių susitarimu. Sutartis galiojimo laikotarpiu taip pat gali būti nutraukta pagal Viešųjų pirkimų įstatymo 90 straipsnio nuostatas.
  5. Kiekvieną ginčą, nesutarimą ar reikalavimą, kylantį iš šios sutarties ar susijusį su šia sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.
  6. Sutarties Šalims yra žinoma, kad ši sutartis yra vieša, išskyrus Sutartyje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
  7. Sutarties Šalys gali būti keičiamos išimtinais atvejais, kai dėl sutarties Šalies vidinio persitvarkymo jos teises ar pareigas perima kitas ūkio subjektas (pavyzdžiui, Rangovas veiklą, su kuria susijęs sutarties objektas, perduoda savo įsteigtai dukterinei įmonei, kai jis valdo šią įmonę šimtu procentų ir užtikrina, kad lieka solidariai atsakingas už sutartinių įsipareigojimų įvykdymą).
  8. Sutarties sąlygos Sutarties galiojimo laikotarpiu gali būti keičiamos Viešųjų pirkimų įstatymo 89 straipsnio nuostatomis.
  9. Sutarties pakeitimai gali būti atlikti sutarties Šalių atstovų pasirašomu protokolu ar kitais būdais, užtikrinančiais aiškiai išreikštą sutarties Šalių valią pakeisti atitinkamas sutarties sąlygas.
  10. Jeigu pirkimo sutarties pakeitimas atliekamas kitais, negu VPĮ 89 straipsnio nurodytais atvejais, tokiam pakeitimui atlikti turi būti atliekama nauja pirkimo procedūra pagal VPĮ reikalavimus.
  11. Pirkimo sutarties pakeitimas jos galiojimo laikotarpiu laikomas esminiu, kai juo pakeičiamas pirkimo sutarties bendrasis pobūdis. Bet kuriuo atveju esminiais pirkimo sutarties pakeitimais laikomi tokie pakeitimai, kai tenkinama bent viena iš šių sąlygų (VPĮ 89 straipsnio 1 ir 2 dalyse nurodytais atvejais į šias sąlygas neatsižvelgiama):
      1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau tiekėjų;
      2. dėl pakeitimo ekonominė pirkimo sutarties pusiausvyra pasikeičia Tiekėjo, su kuriuo sudaryta ši sutartis, naudai taip, kaip nebuvo aptarta pradinėje sutartyje;
      3. dėl pakeitimo padidėja pirkimo sutarties apimtis;
      4. kai Rangovą, su kuriuo sudaryta pirkimo sutartis, pakeičia naujas Rangovas dėl kitų priežasčių, negu VPĮ 89 straipsnio 1 dalies 4 punkte nurodytos priežastys.
  12. Sutarties pakeitimai gali būti atliekami tik raštu.
  13. Dokumentas, kurio įforminami sutarties pakeitimai, laikomas sutarties dalimi.
  14. Pakeitimai įsigalioja nuo dienos, kai juos abi sutarties Šalys patvirtina parašu.
  15. Sudaryti du šios sutarties egzemplioriai, kurių juridinė galia yra vienoda, po vieną egzempliorių kiekvienai šaliai.

# NENUGALIMA JĖGA (force majeure)

* 1. Šalis gali būti visiškai ar iš dalies atleidžiama nuo atsakomybės už Sutarties nevykdymą dėl nenugalimos jėgos (force majeure) aplinkybių, atsiradusių po Sutarties pasirašymo dienos, bei nustatytų ir jas patyrusios Šalies įrodytų pagal Lietuvos Respublikos civilinį kodeksą, jeigu Šalis nedelsiant pranešė kitai Šaliai apie kliūtį bei jos poveikį įsipareigojimų vykdymui.
  2. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalies kontrahentai pažeidžia savo prievoles.
  3. Nenugalima jėga (force majeure) taip pat nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje pasitaikančios aplinkybės, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), kitos aplinkybės, kurios turėtų būti laikomos ypatingomis, bet Lietuvoje Sutarties sudarymo metu yra tikėtinos.
  4. Sutartis baigiasi kitos Šalies reikalavimu, kai ją įvykdyti kitai šaliai neįmanoma dėl nenugalimos jėgos (force majeure).

# Sutarties priedai

* 1. Lokalinė sąmata;
  2. Darbų grafikas.

# Kontaktai

* 1. Visais su sutarties įgyvendinimu susijusiais klausimais Šalys privalo susirašinėti ir bendrauti lietuvių kalba.
  2. Užsakovo paskirti atsakingi asmenys:
     1. Už sutarties vykdymą atsakingas;
     2. Už Sutarties paskelbimą Centrinėje viešųjų pirkimų informacinėje sistemoje atsakinga Teisės ir administravimo skyriaus;
     3. Už Sutarties pakeitimų, atsiradusių Sutarties vykdymo laikotarpiu, paskelbimą Centrinėje viešųjų pirkimų informacinėje sistemoje atsakinga , gavusi informaciją iš už Sutarties vykdymą atsakingo asmens.
  3. Šalių rekvizitai:

|  |  |
| --- | --- |
| **Užsakovas**  Telšių rajono savivaldybės administracija  Žemaitės g. 14, 87133 Telšiai  Kodas 180878299  El. p. [info@telsiai.lt](mailto:info@telsiai.lt)  Tel/faks. (0 444) 52 229  A/s LT644010042800468867, banko kodas 40100, AB Luminor bankas | **Rangovas**  Uždarojo akcinė bendrovė Telšių butų ūkis  Plungės g. 29, LT-87329 Telšiai  Įmonės kodas 180102018  PVM mokėtojo kodas LT801020113  El. p. [info@tbukis.lt](mailto:info@tbukis.lt)  Tel. (0 444) 60320  A. s. Nr. LT317300010041102278  AB Swedbank |
| Administracijos direktorė  Parašas  A.V. | Direktorė  Parašas  A. V. |